**Sucre** (nekoć znan i kao *La Plata*, *Charcas* i *Chuquisaca*) je uz La Paz glavni grad Bolivije (sjedište suda) i administrativni centar departmana Chuquisaca od 284,000 stanovnika.

Geografske karakteristike
-------------------------

*Sucre* se nalazi na jugu Bolivije u Andama, u plodnoj kotlini rijeke Cachimayo na 2 790 metara nadmorske visine.

Grad leži razbacan po brežuljcima i uz rijeku.

Historija
---------

Historija *Sucrea* počinje 30. novembra 1538. kad je španjolski konkvistador Pedro de Anzúrez, na mjestu starijeg indijanskog sela Charcas, osnovao naselje **Ciudad de la Plata de la Nueva Toledo**, koje su kasnije skraćeno zvalo **La Plata**.

Vladina palača suda
Razlog za osnivanje bila je rudarska aktivnost njegova šefa *Gonzala Pizarra* (brata Francisca Pizzara) koji je iz La Plate htio kontrolirati teritorij istočnih Anda.

Po dekretu španjolskog kralja Felipe II La Paz je 1559. proglašen prijestolnicom jugoistoka Južne Amerike - Audiencie de Charcas, sa sudom i izvršnom vlasti, koja je pod svojom jurisdikcijom držala teritorije današnjeg Paragvaja, jugoistočnog Perua, sjevernog Čilea i Argentine, i većeg dijela Bolivije.

Od 1609. La Plata je sjedište nadbiskupije, a od 1624. ima i *Univezitet San Xavier* (punim imenom Universidad Mayor, Real y Pontificia de San Francisco Xavier, koji je bio teološki). Tako da je čitav 17. vijek, La Plata bila pravni, vjerski i kulturni centar španjolskih istočnih teritorija Južne Amerike.

Bazilika Sv. Franje
Prvi poziv za oslobođenje Južne Amerike zbio se u La Plati 25. maja 1809. Ubrzo nakon toga je 6. augusta 1825. proglašena nezavisnost nove republike Bolivije, koja je dobila ime po osloboditelju Simón Bolivaru.

*La Plata* je 1839. postala glavni grad Bolivije , a slijedeće godine 11. augusta je promijenila ime u *Sucre* u čast Antonia José de Sucra, koji se zajedno s Bolivarom, borio za nezavisnost od španjolske vladavine.. Kad su 1898. porasla nastojanja za selidbom glavnog grada u La Paz, buknuo je građanski rat, koji je završio kompromisom. Sucre je ostao pravna prijestolnica i sjedište Vrhovnog suda, ali su se vlada i parlament preselili u La Pazu.

### Grad četiri imena

*Sucre* je poznat kao grad sa četiri imena, a ona su; **La Plata**, **Charcas**, **Ciudad Blanca** (Bijeli grad) i **Sucre**. Grad ima još jedno ime **Chuquisaca** (kako su ga zvali autohtononi indijanci), a koje je vjerojatno značilo *Prijestolnica Charcasa*.

Sucre kao grad svjetske baštine
-------------------------------

Historijski centar grada, je zbog svoje bogate historije i vrijedne kolonijalne arhitekture uvršten - 13. decembra 1991. na UNESCO-vu Listu mjesta svjetske baštine u Americi.

Grad ima brojne dobro očuvane barokne crkve iz kolonijalne ere (17. vijek), među kojima su najmonumentalnije; Basílica Metropolitana i crkve La Recoleta, San Lazaro, La Merced, San Miguel i Santa Clara.

*Sucre* ima i nekoliko vrijednih muzeja, među njima Casa de la Libertad, u kom je izložena Bolivijska deklaracija nezavisnosti, Muzej tekstila i Dječji muzej.

Privreda transport i obrazovanje
--------------------------------

Od industrije grad ima cementaru i veliku rafineriju nafte.
Upravo u kamenolomu u kom se kopa sirovina za cementaru, pronađeni su fosilni ostatci dinosaurusa.

*Sucre* je prometni čvor tog dijela Bolivije, preko njega idu ceste za Potosí, Cochabambu, Santa Cruz i okolne kotline, tako da je odavna trgovački centar toga kraja.

Grad ima aerodrom *Juana Azurduy de Padilla* (IATA: SRE, ICAO: SLSU) udaljen 5 km u pravcu sjeverozaapada, sa vezama prema većim gradovima u zemlji.

Klimatske karakteristike
------------------------

Kako *Sucre* leži na 2,790 m, on ima ugodnu Suptropsku planinsku klimu (Cwc) klimu, sa prosječnih 20 °C tokom cijele godine.

| **Klimatološki medijani za Sucre** |
| --- |
| Mjesec | jan-sij | feb-velj | mar-ožu | apr-tra | maj-svi | jun-lip | jul-srp | aug-kol | sep-ruj | okt-lis | nov-stu | dec-pro | godina |
| Srednji maksimum (°C) | 20 | 20 | 20 | 20 | 20 | 20 | 19 | 20 | 21 | 21 | 21 | 21 | **20** |
| Srednji minimum (°C) | 10 | 10 | 10 | 9 | 7 | 5 | 4 | 6 | 7 | 9 | 10 | 10 | **8** |
| Precipitacija (mm) | 161 | 118 | 116 | 39 | 5 | 2 | 1 | 10 | 27 | 55 | 69 | 126 | **729** |
| *Izvor:*  |

Gradovi prijatelji
------------------

|  |  |
| --- | --- |
| * Argentina, La Plata
* Argentina, San Salvador de Jujuy
* Peru, Huaura
 | * Kolumbija, Tunja
* Ekvador, Ambato
 |

Izvori
------

1. 1 2 3 4 5 6 7 8 9 10  „*Sucre*" (engleski). Encyclopedia Britannica. Pristupljeno 12. 09. 2012.
2. 1 2  „*Bolivia: Major Cities*" (engleski). Citypopulationde. Pristupljeno 14. 9. 2012.
3. 1 2 3 4 5 6 7  „*Sucre*" (engleski). Bolivia web. Arhivirano iz originala na datum 2008-12-31. Pristupljeno 12. 09. 2012.
4. ↑  „*Climate data for Sucre*". Colonial Voyage. Arhivirano iz originala na datum 2012-01-01. Pristupljeno 14. 09. 2012.

Panorama gradaPanorama grada

Vanjske veze
------------

***Sucre*** na Wikimedijinoj ostavi

* *Sucre* na portalu Encyclopedia Britannica ()
* *Sucre* na portalu Bolivia web Arhivirano 2008-12-31 na Wayback Machine-u ()

| * p
* r
* u
Glavni gradovi i administrativni centri država i teritorija Južne Amerike |
| --- |
| Afrika • Azija • Evropa • Oceanija • Sjeverna Amerika |
| Samostalne države | 
* **Buenos Aires**, Argentina
* **La Paz** (*de facto*) / **Sucre** (*de iure*), Bolivija
* **Brasília**, Brazil
* **Santiago**, Čile
* **Quito**, Ekvador
* **Georgetown**, Gvajana
* **Bogotá**, Kolumbija
* **Asunción**, Paragvaj
* **Lima**, Peru
* **Paramaribo**, Surinam
* **Montevideo**, Urugvaj
* **Caracas**, Venezuela

 |
| Zavisni teritoriji | 

|  |  |
| --- | --- |
| Francuska | 
* **Cayenne**, Francuska Gvajana

 |
| Nizozemska | 
* **Kralendijk**, Bonaire
* **Willemstad**, Curaçao

 |
| Ujedinjeno Kraljevstvo | 
* **Stanley**, Falklandski otoci
* **King Edward Point**, Južna Georgia i arhipelag Južni Sandwich

 |

 |


|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 134865231
* LCCN: n80070842
* GND: 4118870-6
* BNF: cb122068322 (podaci)

 |